पैंथर ने खेत में किया बैल का शिकार, मालिक को मुआवजा मिलेगा
रावतभाटा| मंडेसरापंचायत के रतनपुरा गांव में पैंथर ने हमलाकर खेत में बंधे बैल को मार डाला। घटना शनिवार की है। 6 से 7 साल के बैल का पोस्टमार्टम पशु चिकित्सक ने किया। वन अधिकारी अनुराग भटनागर ने बताया कि पशुमालिक को 10 हजार रुपए सहायता दिलाने का प्रस्ताव वन विभाग बनाएगा। इसके लिए पोस्टमार्टम रिपोर्ट में वन्यजीव से मरने की पुष्टि होना जरूरी है। सूचना मिलने पर वनविभाग की टीम पहुंची। इसमें नवाब सिंह, विनोद कुमार, कुलदीप मीणा, प्रेम कंवर शामिल थे। उल्लेखनीय है कि पिछले दिनों कैमरे में एक पैंथर कैद हुआ था। इसके बाद पैंथर दिखने की यह दूसरी घटना है। भैंसरोडगढ़ वन्यजीव अभयारण्य के इस क्षेत्र में अब पैंथर का कुनबा दिखने लगा है।
hin_Deva hin_Deva